लेकिन भारतीय राज्य ने इन तमाम उम्मीदों को नेस्तनाबूद किया। कश्मीरी अवाम के सब से मकबूल नेता शेख अब्दुल्ला को लगभग दस वर्षों तक जेल में रखा गया। उन्हें तभी छोड़ा गया जब उन्होंने नेहरू के साथ यह समझौता कर लिया कि वे कश्मीरी जनता के आत्मनिर्णय का सवाल नहीं उठाएंगे। इस तरह भारत ने कश्मीरियों को निहायत बेअदबी से यह बताया कि न केवल उनकी राजी नहीं पूछी जाएगी, उन्हें राजीनामे की बात करने तक की इजाजत नहीं दी जाएगी।